CELEX ID: 32020R1579

--- ENGLISH ---

Document:
$en_document

Summary:
$en_summary

--- DANISH ---

Document:
30.10.2020
DA
Den Europæiske Unions Tidende
L 362/3
RÅDETS FORORDNING (EU) 2020/1579
af 29. oktober 2020
om fastsættelse for 2021 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2020/123, for så vidt angår visse fiskerimuligheder i andre farvande
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, stk. 3,
under henvisning til forslag fra Europa-Kommissionen, og
ud fra følgende betragtninger:
(1)
I henhold til Europa-Parlamentets og Rådets forordning (EU) nr. 1380/2013 
(
1
)
 skal der vedtages bevarelsesforanstaltninger under hensyntagen til den foreliggende videnskabelige, tekniske og økonomiske rådgivning, herunder, hvis det er relevant, rapporter fra Den Videnskabelige, Tekniske og Økonomiske Komité for Fiskeri og andre rådgivende organer, samt rådgivning fra de rådgivende råd, der er nedsat for de relevante geografiske områder eller kompetenceområder, og fælles henstillinger forelagt af medlemsstaterne.
(2)
Det påhviler Rådet at vedtage foranstaltninger vedrørende fastsættelse og fordeling af fiskerimuligheder, herunder, hvis det er relevant, visse funktionelt tilknyttede betingelser. Fiskerimuligheder bør tildeles medlemsstaterne på en sådan måde, at hver medlemsstat sikres relativ stabilitet i fiskeriet efter de enkelte bestande eller i de enkelte fiskerier, og således at der tages behørigt hensyn til den fælles fiskeripolitiks målsætninger som fastsat i forordning (EU) nr. 1380/2013.
(3)
I forordning (EU) nr. 1380/2013 fastsættes det, at den fælles fiskeripolitiks målsætning er, at udnyttelsesgraden for det maksimale bæredygtige udbytte (MSY), hvor det er muligt, skal nås inden udgangen af 2015 og på et gradvist stigende grundlag senest inden udgangen af 2020 for alle bestande.
(4)
De samlede tilladte fangstmængder (TAC'er) bør derfor i overensstemmelse med forordning (EU) nr. 1380/2013 fastsættes på grundlag af den foreliggende videnskabelige rådgivning under hensyntagen til biologiske og socioøkonomiske aspekter, samtidig med at der sikres en retfærdig behandling af de forskellige fiskerisektorer, og under hensyntagen til de holdninger, som er kommet til udtryk under høringen af interessenter.
(5)
Med Europa-Parlamentets og Rådets forordning (EU) 2016/1139 
(
2
)
 er der fastlagt en flerårig plan for torske-, silde- og brislingebestandene i Østersøen og fiskeriet, der udnytter disse bestande (»planen«). Planens mål er at sikre, at udnyttelsen af havets levende biologiske ressourcer genopretter og opretholder populationer af de befiskede arter over niveauer, der kan give MSY. Med henblik herpå skal målet for fiskeridødelighed for de relevante bestande udtrykt i intervaller nås hurtigst muligt og på et gradvist stigende grundlag senest i 2020. Det er hensigtsmæssigt, at fangstbegrænsningerne i 2021 for torske-, silde- og brislingebestandene i Østersøen fastlægges i overensstemmelse med planens målsætninger.
(6)
Det Internationale Havundersøgelsesråd (ICES) har oplyst, at biomassen for sild i den vestlige del af Østersøen i ICES-underafsnit 20-24 kun er 48 % af det grænsereferencepunkt for bestandens gydebiomasse (B
lim
), under hvilket der kan være reduceret produktionsevne. Den 29. maj 2020 udsendte ICES derfor i sin årlige bestandsrådgivning videnskabelig rådgivning om nulfangst af sild. I medfør af artikel 5, stk. 2, i forordning (EU) 2016/1139 bør der derfor træffes alle passende afhjælpende foranstaltninger for at sikre en hurtig genoprettelse af den relevante bestand til niveauer, som ligger over det niveau, der kan give MSY. Desuden kræver denne bestemmelse, at der træffes yderligere afhjælpende foranstaltninger. Med henblik herpå er det nødvendigt at tage hensyn til tidsplanen for opnåelse af målene i den fælles fiskeripolitik i almindelighed og i særdeleshed i planen i lyset af den forventede virkning af de afhjælpende foranstaltninger, der vedtages, samtidig med at målene om at opnå økonomiske, sociale og beskæftigelsesmæssige fordele fastholdes, jf. artikel 2 i forordning (EU) nr. 1380/2013. Derfor og i henhold til artikel 4, stk. 4, i forordning (EU) 2016/1139 bør fiskerimulighederne for sild i den vestlige del af Østersøen fastsættes under intervallerne for fiskeridødelighed for at tage hensyn til nedgangen i biomassen for denne bestand i ICES-underafsnit 20-24.
(7)
Hvad angår torskebestanden i den østlige del af Østersøen, har ICES siden 2019 kunnet basere sin forsigtighedsbaserede rådgivning på en vurdering med flere data, end hvad der var muligt tidligere. ICES anslår, at biomassen af torsk i den østlige del af Østersøen var under B
lim
 i 2019, og at den siden er faldet yderligere. Derfor har ICES gentaget sin anbefaling om nulfangst af torsk i den østlige del af Østersøen for 2021. ICES har dog ikke været i stand til at fastlægge værdierne for fiskeridødelighedsintervallerne. Hvis fiskerimulighederne for torsk i den østlige del af Østersøen fastsættes på det niveau, der er angivet i den videnskabelige rådgivning, vil forpligtelsen til at lande alle fangster i blandet fiskeri, hvor der forekommer bifangster af torsk i den østlige del af Østersøen, lige som sidste år føre til problemet med »choke species«. For at finde den rette balance mellem et fortsat fiskeri i betragtning af de potentielt alvorlige socioøkonomiske konsekvenser af et forbud mod fangster af torsk i den østlige del af Østersøen og behovet for at opnå en god biologisk tilstand for bestanden samt under hensyntagen til de vanskeligheder, der er forbundet med at fiske alle bestande i et blandet fiskeri på MSY-niveau på samme tid, er det hensigtsmæssigt at fastsætte en specifik TAC for bifangster af torsk i den østlige del af Østersøen. Fiskerimulighederne skal fastsættes i overensstemmelse med artikel 5, stk. 2, i forordning (EU) 2016/1139.
(8)
I maj 2020 fremlagde ICES ajourført rådgivning om omfanget af bifangster af torsk i andre fiskerier. Fiskerimulighederne bør fastsættes i overensstemmelse med denne rådgivning med undtagelse af fiskeriaktiviteter, der udelukkende udøves med henblik på videnskabelige undersøgelser og i fuld overensstemmelse med betingelserne i artikel 25 i Europa-Parlamentets og Rådets forordning (EU) 2019/1241 
(
3
)
. Desuden skal der i henhold til artikel 5, stk. 2, i forordning (EU) 2016/1139 vedtages yderligere afhjælpende foranstaltninger for at sikre en hurtig genoprettelse af bestanden til niveauer, som ligger over det niveau, der kan give MSY. Af den videnskabelige rådgivning fremgår det, at navnlig lukninger af gydeområderne kan have yderligere fordele for en bestand, der ikke kan opnås via TAC alene, f.eks. øget rekruttering gennem uforstyrret gydning. Det anbefales derfor at opretholde den eksisterende sommerlukning af gydeområderne. Det fremgår endvidere af den videnskabelige rådgivning, at den relative betydning af rekreativt fiskeri efter torsk i den østlige del af Østersøen afhænger af TAC-niveauet. Da TAC er meget reduceret, anses de mængder, der fanges i rekreativt fiskeri, for at være betydelige, og det er derfor hensigtsmæssigt at opretholde forbuddet mod rekreativt fiskeri efter torsk i ICES-underafsnit 25 og 26, hvor torskebestanden i den østlige del af Østersøen er størst.
(9)
Hvad angår torsk i den vestlige del af Østersøen, har ICES justeret den anslåede biomasse i nedadgående retning og anslår, at biomassen for bestanden af torsk i den vestlige del af Østersøen ikke er genoprettet, så den ligger over det grænsereferencepunkt for bestandens gydebiomasse, under hvilket der skal træffes særlige og hensigtsmæssige forvaltningsforanstaltninger (B
trigger
). Det er derfor hensigtsmæssigt at bibeholde de ledsageforanstaltninger, der blev indført for 2020, og fastsætte fiskerimulighederne i overensstemmelse med artikel 5, stk. 1, i forordning (EU) 2016/1139 under hensyntagen til de niveauer for bifangster af torsk, der fanges i andre fiskerier i ICES-underafsnit 24, og som anbefales af ICES, for at sikre sammenhæng med den tilgang, der følges i forvaltningsområdet for torsk i den østlige del af Østersøen. Det fremgår endvidere af den videnskabelige rådgivning, at bestandene af torsk i den vestlige og den østlige del af Østersøen er blandet i ICES-underafsnit 24. For at beskytte torskebestanden i den østlige del af Østersøen og sikre lige vilkår i forhold til forvaltningsområdet for torsk i den østlige del af Østersøen bør anvendelsen af TAC i ICES-underafsnit 24 fortsat være begrænset til bifangster af torsk, dog med en undtagelse for fiskeri, der udelukkende udøves med henblik på videnskabelige undersøgelser og i fuld overensstemmelse med betingelserne i artikel 25 i forordning (EU) 2019/1241, og for små kystfiskere, der fisker med passive redskaber i områder op til seks sømil fra kysten, hvor vanddybden er mindre end 20 meter, da torsk i den vestlige del af Østersøen er dominerende i disse lavvandede kystområder. Derudover bør forbudsperioden i ICES-underafsnit 24 tilpasses forbudsperioden i ICES-underafsnit 25 og 26 for at sikre en tilsvarende beskyttelse, der er i tråd med ICES-rådgivningen.
(10)
Derfor og for at sikre lige vilkår i forhold til ICES-underafsnit 25 og 26 bør rekreativt fiskeri efter torsk i ICES-underafsnit 24 fortsat være forbudt uden for seks sømil fra kysten. Da det endvidere fremgår af den videnskabelige rådgivning, at rekreativt fiskeri bidrager væsentligt til denne bestands samlede fiskeridødelighed og under hensyntagen til status for denne bestand og reduktionen af TAC'en, bør den daglige fangstbegrænsning pr. fisker opretholdes. Dette berører ikke princippet om relativ stabilitet, der anvendes i forbindelse med erhvervsmæssige fiskeriaktiviteter. I betragtning af bestandens ustabile tilstand og det forhold, at det i den videnskabelige rådgivning anføres, at navnlig lukninger af gydeområder kan have yderligere fordele for en bestand, der ikke kan opnås via TAC'en alene, f.eks. øget rekruttering gennem uforstyrret gydning, bør vinterlukningen af gydeområderne opretholdes, dog med en undtagelse for små kystfiskere og for fiskeri, der udelukkende udøves med henblik på videnskabelige undersøgelser og i fuld overensstemmelse med betingelserne i artikel 25 i forordning (EU) 2019/1241.
(11)
ICES anslår, at biomassen for sild i den centrale del af Østersøen er faldet under det grænsereferencepunkt for en bestands gydebiomasse, under hvilket der skal træffes særlige og hensigtsmæssige forvaltningsforanstaltninger (B
trigger
). Det anbefales derfor, at fiskerimulighederne fastsættes i overensstemmelse med artikel 5, stk. 1, i forordning (EU) 2016/1139.
(12)
Ifølge ICES-rådgivningen er der bifangst af torsk i rødspættefiskeriet. Brisling fanges endvidere i blandet fiskeri med sild og er bytteart for torsk. Det anbefales at tage hensyn til disse overvejelser vedrørende samspillet mellem arter ved fastsættelsen af fiskerimuligheder for rødspætte og brisling.
(13)
For at sikre fuld udnyttelse af kystfiskerimulighederne blev der i 2019 indført en begrænset fleksibilitet mellem områder for laks fra ICES-underafsnit 22-31 til ICES-underafsnit 32. Da fangstmulighederne for disse to bestande er ændret, bør denne fleksibilitet øges.
(14)
Indførelsen af et forbud mod fiskeri efter havørred uden for fire sømil og en begrænsning af bifangster af havørred til 3 % af den kombinerede fangst af havørred og laks har i stort omfang bidraget til et væsentligt fald i den tidligere omfattende fejlrapportering af fangster i laksefiskeriet, som navnlig blev rapporteret som havørredfangster. Denne bestemmelse bør derfor bibeholdes, så fejlrapportering kan reduceres mest muligt.
(15)
Udnyttelsen af de fiskerimuligheder, der er fastsat i denne forordning, er omfattet af Rådets forordning (EF) nr. 1224/2009 
(
4
)
, særlig artikel 33 og 34 om registrering af fangster og fiskeriindsats og om fremsendelse af data om opbrugte fiskerimuligheder til Kommissionen. Nærværende forordning bør derfor præcisere de koder vedrørende landinger af bestande omfattet af nærværende forordning, som medlemsstaterne skal anvende, når de indsender data til Kommissionen.
(16)
Ved Rådets forordning (EF) nr. 847/96 
(
5
)
 er der indført supplerende betingelser for forvaltningen af TAC'er fra år til år, herunder i artikel 3 og 4 fleksibilitetsbestemmelser for præventive og analytiske TAC'er. I henhold til nævnte forordnings artikel 2 skal Rådet, når det fastsætter TAC'erne, beslutte, hvilke bestande der ikke er omfattet af artikel 3 eller 4, særlig på grundlag af bestandenes biologiske tilstand. Senest er den årsbaserede fleksibilitetsmekanisme indført ved artikel 15, stk. 9, i forordning (EU) nr. 1380/2013 for alle de bestande, der er omfattet af landingsforpligtelsen. For at undgå en uforholdsmæssig høj grad af fleksibilitet, som ville underminere princippet om fornuftig og ansvarlig udnyttelse af havets levende biologiske ressourcer, hindre opnåelsen af den fælles fiskeripolitiks målsætninger og forårsage forværrelse af bestandenes biologiske tilstand, bør det derfor fastsættes, at artikel 3 og 4 i forordning (EF) nr. 847/96 kun anvendes på analytiske TAC'er, hvis den årsbaserede fleksibilitet, der er fastsat i artikel 15, stk. 9, i forordning (EU) nr. 1380/2013, ikke anvendes.
(17)
Da biomassen af torskebestanden i den østlige del af Østersøen er under B
lim
, og kun bifangst og videnskabeligt fiskeri er tilladt i 2021, har medlemsstaterne forpligtet sig til ikke at anvende artikel 15, stk. 9, i forordning (EU) nr. 1380/2013 på denne bestand for overførsler fra 2020 til 2021, således at fangsterne i 2021 ikke overskrider den fastsatte TAC for torsk i den østlige del af Østersøen.
(18)
Fangståret for sperling i ICES-afsnit 3a og EU-farvande i ICES-afsnit 2a og ICES-underområde 4 er fra den 1. november til den 31. oktober. På grundlag af ny videnskabelig rådgivning bør der fastsættes en foreløbig TAC for sperling for disse områder. Det Forenede Kongerige har ingen kvote for sperling. En del af kvoten fanges dog i Det Forenede Kongeriges farvande. Det Forenede Kongerige er blevet hørt i overensstemmelse med artikel 130, stk. 1, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab 
(
6
)
. Der bør derfor fastsættes en foreløbig TAC for fiskerimulighederne for perioden 1. november 2020 til 31. december 2020. Denne TAC vil give mulighed for, at fangstsæsonen kan begynde. Det Forenede Kongerige vil blive hørt om fiskerimulighederne for perioden 1. januar 2021 til 31. oktober 2021. Selv om Det Forenede Kongerige ikke har nogen kvoteandel for denne bestand, deles ressourcen med Det Forenede Kongerige. Derfor bør høringer om den fælles forvaltning af bestanden finde sted efter overgangsperiodens udløb den 31. december 2020. Forordningen om fiskerimuligheder for sperling i ICES-afsnit 3a og EU-farvande i ICES-afsnit 2a og ICES-underområde 4 bør senere ændres, så den indeholder resultatet af disse høringer for perioden 1. januar 2021 til 31. oktober 2021 og således dækker hele fangståret fra den 1. november 2020 til den 31. oktober 2021.
(19)
For at undgå afbrydelse af fiskeriet og sikre, at Unionens fiskere kan leve af fiskeri, bør denne forordning finde anvendelse fra den 1. januar 2021. Denne forordning bør dog finde anvendelse på sperling i ICES-afsnit 3a og EU-farvande i ICES-afsnit 2a og ICES-underområde 4 fra den 1. november 2020 til den 31. oktober 2021. Denne forordning bør på grund af sin hastende karakter træde i kraft umiddelbart efter offentliggørelsen —
VEDTAGET DENNE FORORDNING:
KAPITEL I
ALMINDELIGE BESTEMMELSER
Artikel 1
Genstand
Denne forordning fastsætter fiskerimulighederne for visse fiskebestande og grupper af fiskebestande i Østersøen for 2021 og ændrer visse fiskerimuligheder i andre farvande, som er fastsat ved forordning (EU) 2020/123 
(
7
)
.
Artikel 2
Anvendelsesområde
1.   Denne forordning finder anvendelse på EU-fiskerfartøjer, der fisker i Østersøen.
2.   Denne forordning finder også anvendelse på rekreativt fiskeri, når dette fiskeri udtrykkeligt nævnes i de relevante bestemmelser.
Artikel 3
Definitioner
I denne forordning finder definitionerne i artikel 4 i forordning (EU) nr. 1380/2013 anvendelse.
Derudover forstås ved:
1)
»underafsnit«: ICES-underafsnit af Østersøen som defineret i bilag III til Rådets forordning (EF) nr. 218/2009 
(
8
)
2)
»samlet tilladt fangstmængde« (TAC): den mængde, der hvert år kan fanges af hver fiskebestand
3)
»kvote«: en andel af den TAC, som er tildelt Unionen, en medlemsstat eller et tredjeland
4)
»rekreativt fiskeri«: ikkekommercielt fiskeri, der udnytter havets biologiske ressourcer til f.eks. rekreative formål, turisme eller sport.
KAPITEL II
FISKERIMULIGHEDER
Artikel 4
TAC'er og tildelinger
TAC'erne, kvoterne og, hvis det er relevant, de funktionelt tilknyttede betingelser er fastsat i bilaget.
Artikel 5
Særlige bestemmelser om fordeling af fiskerimuligheder
Den fordeling af fiskerimuligheder mellem medlemsstaterne, der er fastsat i denne forordning, er ikke til hinder for:
a)
udvekslinger i henhold til artikel 16, stk. 8, i forordning (EU) nr. 1380/2013
b)
nedsættelser og omfordelinger i henhold til artikel 37 i forordning (EF) nr. 1224/2009
c)
supplerende landinger i henhold til artikel 3 i forordning (EF) nr. 847/96 eller artikel 15, stk. 9, i forordning (EU) nr. 1380/2013
d)
tilbageholdte mængder i henhold til artikel 4 i forordning (EF) nr. 847/96 eller overførte mængder i henhold til artikel 15, stk. 9, i forordning (EU) nr. 1380/2013
e)
nedsættelser i henhold til artikel 105 og 107 i forordning (EF) nr. 1224/2009.
Artikel 6
Betingelser for landing af fangster og bifangster
De bestande af ikkemålarter inden for de sikre biologiske grænser omhandlet i artikel 15, stk. 8, i forordning (EU) nr. 1380/2013, der opfylder betingelsen for undtagelsen fra pligten til at modregne fangster i den relevante kvote, er anført i bilaget til nærværende forordning.
Artikel 7
Lukninger for at beskytte gydende torsk
1.   Det er forbudt at fiske med enhver form for fiskeredskaber i underafsnit 25 og 26 fra den 1. maj til den 31. august.
2.   En undtagelse fra forbuddet i stk. 1 finder anvendelse i følgende tilfælde:
a)
fiskeri, der udelukkende udøves med henblik på videnskabelige undersøgelser, kan foretages, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber i områder, hvor vanddybden er mindre end 20 meter i henhold til koordinater på det officielle søkort udstedt af de kompetente nationale myndigheder
c)
EU-fiskerfartøjer, der fisker i underafsnit 25, hvor vanddybden er under 50 meter, efter pelagiske bestande til direkte konsum og anvender redskaber med en maskestørrelse på højst 45 mm, og hvis landinger sorteres.
3.   Det er forbudt at fiske med enhver form for fiskeredskaber i underafsnit 22 og 23 fra den 1. februar til den 31. marts og i underafsnit 24 fra den 15. maj til den 15. august.
4.   En undtagelse fra forbuddet i stk. 3 finder anvendelse i følgende tilfælde:
a)
fiskeri, der udelukkende udøves med henblik på videnskabelige undersøgelser og gennemføres i fuld overensstemmelse med betingelserne i artikel 25 i forordning (EU) 2019/1241
b)
EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber i underafsnit 22 og 23 i områder, hvor vanddybden er mindre end 20 meter i henhold til koordinater på det officielle søkort udstedt af de kompetente nationale myndigheder, og i underafsnit 24 i områder op til seks sømil målt fra basislinjerne, hvor vanddybden er mindre end 20 meter i henhold til koordinater på det officielle søkort udstedt af de kompetente nationale myndigheder
c)
EU-fiskerfartøjer, der fisker i underafsnit 24 op til seks sømil målt fra basislinjerne, hvor vanddybden er under 40 meter, efter pelagiske bestande til direkte konsum og anvender redskaber med en maskestørrelse på højst 45 mm, og hvis landinger sorteres.
5.   Førerne af fiskerfartøjerne omhandlet i stk. 2, litra b) eller c), og stk. 4, litra b) eller c), sikrer, at deres fiskeri til enhver tid kan overvåges af medlemsstatens kontrolmyndigheder.
Artikel 8
Foranstaltninger vedrørende rekreativt fiskeri efter torsk i underafsnit 22-26
1.   I rekreativt fiskeri må der højst beholdes fem torsk pr. fisker pr. dag i underafsnit 22 og 23 og i underafsnit 24 inden for seks sømil målt fra basislinjerne, undtagen i perioden 1. februar til 31. marts 2021, hvor der højst må beholdes to torsk pr. fisker pr. dag.
2.   Rekreativt fiskeri af torsk er forbudt i underafsnit 24 uden for seks sømil målt fra basislinjerne og i underafsnit 25 og 26.
3.   Denne artikel berører ikke strengere nationale foranstaltninger.
Artikel 9
Foranstaltninger vedrørende havørred- og laksefiskeri i underafsnit 22-32
1.   Det er forbudt for fiskerfartøjer at fiske efter havørred uden for fire sømil målt fra basislinjerne i underafsnit 22-32 fra den 1. januar til den 31. december 2021. Ved fiskeri efter laks i disse farvande må bifangster af havørred ikke på noget tidspunkt overstige 3 % af den samlede fangst af laks og havørred om bord eller landet efter hver fangstrejse.
2.   Denne artikel berører ikke strengere nationale foranstaltninger.
Artikel 10
Fleksibilitet
1.   Medmindre andet er fastsat i bilaget til denne forordning, finder artikel 3 i forordning (EF) nr. 847/96 anvendelse på bestande, der er underlagt en præventiv TAC, mens artikel 3, stk. 2 og 3, og artikel 4 i nævnte forordning finder anvendelse på bestande, der er underlagt en analytisk TAC.
2.   Artikel 3, stk. 2 og 3, og artikel 4 i forordning (EF) nr. 847/96 finder ikke anvendelse, hvis en medlemsstat anvender den årsbaserede fleksibilitet, der er fastsat i artikel 15, stk. 9, i forordning (EU) nr. 1380/2013.
Artikel 11
Dataindberetning
Når medlemsstaterne i henhold til artikel 33 og 34 i forordning (EF) nr. 1224/2009 sender data om de mængder, der er fanget eller landet af de enkelte bestande, til Kommissionen, skal de anvende de bestandskoder, der er anført i bilaget til nærværende forordning.
KAPITEL III
AFSLUTTENDE BESTEMMELSER
Artikel 12
Ændring af forordning (EU) 2020/123
I bilag IA affattes tabellen over fiskerimuligheder for sperling og dertil knyttede bifangster i ICES-afsnit 3a og EU-farvande i ICES-afsnit 2a og ICES-underområde 4 således:
»Art:
Sperling og dertil knyttede bifangster
Trisopterus esmarkii
Område:
3a; EU-farvande i 2a og 4
(NOP/2A3A4.)
Periode
1. november 2019-31. oktober 2020
1. november 2020-31. december 2020
Analytisk TAC
Danmark
72 433
(
9
)
(
11
)
29 972
(
9
)
(
14
)
Artikel 3 i forordning (EF) nr. 847/96 finder ikke anvendelse.
Tyskland
14
(
9
)
(
10
)
(
11
)
6
(
9
)
(
10
)
(
14
)
Artikel 4 i forordning (EF) nr. 847/96 finder ikke anvendelse.
Nederlandene
53
(
9
)
(
10
)
(
11
)
22
(
9
)
(
10
)
(
14
)
Unionen
72 500
(
9
)
(
11
)
30 000
(
9
)
(
14
)
Norge
14 500
(
12
)
pm
Færøerne
5 000
(
13
)
pm
TAC
Ikke relevant
Ikke relevant
Artikel 13
Ikrafttræden
Denne forordning træder i kraft dagen efter offentliggørelsen i 
Den Europæiske Unions Tidende
.
Den finder anvendelse fra den 1. januar 2021, bortset fra artikel 12, som finder anvendelse fra den 1. november 2020 til den 31. oktober 2021.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. oktober 2020.
På Rådets vegne
M. ROTH
Formand
(
1
)
  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (
EUT L 354 af 28.12.2013, s. 22
).
(
2
)
  Europa-Parlamentets og Rådets forordning (EU) 2016/1139 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (
EUT L 191 af 15.7.2016, s. 1
).
(
3
)
  Europa-Parlamentets og Rådets forordning (EU) 2019/1241 af 20. juni 2019 om bevarelse af fiskeressourcerne og beskyttelse af marine økosystemer ved hjælp af tekniske foranstaltninger, om ændring af Rådets forordning (EF) nr. 1967/2006 og (EF) nr. 1224/2009 og Europa-Parlamentets og Rådets forordning (EU) nr. 1380/2013, (EU) 2016/1139, (EU) 2018/973, (EU) 2019/472 og (EU) 2019/1022 og om ophævelse af Rådets forordning (EF) nr. 894/97, (EF) nr. 850/98, (EF) nr. 2549/2000, (EF) nr. 254/2002, (EF) nr. 812/2004 og (EF) nr. 2187/2005 (
EUT L 198 af 25.7.2019, s. 105
).
(
4
)
  Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (
EUT L 343 af 22.12.2009, s. 1
).
(
5
)
  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (
EFT L 115 af 9.5.1996, s. 3
).
(
6
)
  
            
EUT L 29 af 31.1.2020, s. 7
.
(
7
)
  Rådets forordning (EU) 2020/123 af 27. januar 2020 om fastsættelse for 2020 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (
EUT L 25 af 30.1.2020, s. 1
).
(
8
)
  Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (
EUT L 87 af 31.3.2009, s. 70
).
(
9
)
  Op til 5 % af kvoten kan bestå af bifangster af kuller og hvilling (OT2/*2A3A4). Bifangster af kuller og hvilling, der modregnes i kvoten i henhold til denne bestemmelse, og bifangster af arter, der modregnes i kvoten i henhold til artikel 15, stk. 8, i forordning (EU) nr. 1380/2013, må tilsammen ikke overskride 9 % af kvoten.
(
10
)
  Kvoten må kun fiskes i EU-farvande i ICES-område 2a, 3a og 4.
(
11
)
  EU-kvoten må kun fiskes fra den 1. november 2019 til den 31. oktober 2020.
(
12
)
  Der skal anvendes sorteringsrist.
(
13
)
  Der skal anvendes sorteringsrist. Omfatter højst 15 % af uundgåelige bifangster (NOP/*2A3A4), der skal modregnes i denne kvote.
(
14
)
  EU-kvoten må fiskes fra den 1. november 2020 til den 31. december 2020.«
BILAG
TAC'ER FOR EU-FISKERFARTØJER I OMRÅDER, HVOR DER ER FASTSAT TAC'ER, OPDELT EFTER ART OG OMRÅDE
I nedenstående tabeller fastsættes TAC'erne og kvoterne (i ton levende vægt, medmindre andet er angivet) for hver bestand samt de funktionelt tilknyttede betingelser.
Medmindre andet er angivet, er henvisningerne til fiskeriområder henvisninger til ICES-områder.
Fiskebestandene er anført i alfabetisk rækkefølge efter arternes latinske navne.
Med henblik på denne forordning gives neden for en sammenlignende oversigt over de latinske navne og de danske navne:
Videnskabeligt navn
Alfa-3-kode
Dansk navn
Clupea harengus
HER
Sild
Gadus morhua
COD
Torsk
Pleuronectes platessa
PLE
Rødspætte
Salmo salar
SAL
Atlanterhavslaks
Sprattus
SPR
Brisling
Art:
Sild
Clupea harengus
Område:
Underafsnit 30-31
(HER/30/31.)
Finland
53 306
Sverige
11 712
Unionen
65 018
TAC
65 018
Præventiv TAC
Art:
Sild
Clupea harengus
Område:
Underafsnit 22-24
(HER/3BC+24)
Danmark
221
Tyskland
869
Finland
0
Polen
205
Sverige
280
Unionen
1 575
TAC
1 575
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Art:
Sild
Clupea harengus
Område:
EU-farvande i underafsnit 25-27, 28.2, 29 og 32
(HER/3D-R30)
Danmark
2 146
Tyskland
569
Estland
10 960
Finland
21 393
Letland
2 705
Litauen
2 848
Polen
24 304
Sverige
32 626
Unionen
97 551
TAC
Ikke relevant
Analytisk TAC
Artikel 6 i denne forordning finder anvendelse.
Art:
Sild
Clupea harengus
Område:
Underafsnit 28.1
(HER/03D.RG)
Estland
18 216
Letland
21 230
Unionen
39 446
TAC
39 446
Analytisk TAC
Artikel 6 i denne forordning finder anvendelse.
Art:
Torsk
Gadus morhua
Område:
EU-farvande i underafsnit 25-32
(COD/3DX32.)
Danmark
137
(
1
)
Tyskland
54
(
1
)
Estland
13
(
1
)
Finland
10
(
1
)
Letland
51
(
1
)
Litauen
33
(
1
)
Polen
159
(
1
)
Sverige
138
(
1
)
Unionen
595
(
1
)
TAC
Ikke relevant
Præventiv TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Art:
Torsk
Gadus morhua
Område:
Underafsnit 22-24
(COD/3BC+24)
Danmark
1 746
(
2
)
Tyskland
854
(
2
)
Estland
39
(
2
)
Finland
34
(
2
)
Letland
144
(
2
)
Litauen
94
(
2
)
Polen
467
(
2
)
Sverige
622
(
2
)
Unionen
4 000
(
2
)
TAC
4 000
(
2
)
Analytisk TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Art:
Rødspætte
Pleuronectes platessa
Område:
EU-farvande i underafsnit 22-32
(PLE/3BCD-C)
Danmark
5 187
Tyskland
576
Polen
1 086
Sverige
391
Unionen
7 240
TAC
7 240
Analytisk TAC
Artikel 6 i denne forordning finder anvendelse.
Art:
Atlanterhavslaks
Salmo salar
Område:
EU-farvande i underafsnit 22-31
(SAL/3BCD-F)
Danmark
19 582
(
3
)
Tyskland
2 179
(
3
)
Estland
1 990
(
3
)
(
4
)
Finland
24 417
(
3
)
Letland
12 455
(
3
)
Litauen
1 464
(
3
)
Polen
5 940
(
3
)
Sverige
26 469
(
3
)
Unionen
94 496
(
3
)
TAC
Ikke relevant
Præventiv TAC
Artikel 3, stk. 2 og 3, i forordning (EF) nr. 847/96 finder ikke anvendelse.
Artikel 4 i forordning (EF) nr. 847/96 finder ikke anvendelse.
Art:
Atlanterhavslaks
Salmo salar
Område:
EU-farvande i underafsnit 32
(SAL/3D32.)
Estland
911
(
5
)
Finland
7 972
(
5
)
Unionen
8 883
(
5
)
TAC
Ikke relevant
Præventiv TAC
Art:
Brisling
Sprattus
Område:
EU-farvande i underafsnit 22-32
(SPR/3BCD-C)
Danmark
21 993
Tyskland
13 933
Estland
25 539
Finland
11 513
Letland
30 845
Litauen
11 158
Polen
65 460
Sverige
42 517
Unionen
222 958
TAC
Ikke relevant
Analytisk TAC
Artikel 6 i denne forordning finder anvendelse.
(
1
)
  Udelukkende for bifangster. Direkte fiskeri er ikke tilladt under denne kvote.
Uanset stk. 1 kan fiskeri, der udelukkende udøves med henblik på videnskabelige undersøgelser, rettes mod torsk, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241.
(
2
)
  Udelukkende for bifangster i underafsnit 24. Direkte fiskeri er ikke tilladt under denne kvote i underafsnit 24.
Uanset stk. 1 kan fiskeri, der udelukkende udøves med henblik på videnskabelige undersøgelser, rettes mod torsk, forudsat at disse undersøgelser gennemføres i fuld overensstemmelse med betingelserne i artikel 25 i forordning (EU) 2019/1241.
Uanset stk. 1 er fiskeri af denne kvote i underafsnit 24 tilladt for EU-fiskerfartøjer med en længde overalt på under 12 meter, som fisker med garn, indfiltringsnet eller toggegarn eller med bundforankrede liner, langliner, flydende langliner, håndliner, pilkeudstyr eller lignende passive redskaber i områder op til seks sømil målt fra basislinjerne, hvor vanddybden er mindre end 20 meter i henhold til koordinater på det officielle søkort udstedt af de kompetente nationale myndigheder. Førerne af disse fiskerfartøjer sikrer, at deres fiskeri til enhver tid kan overvåges af medlemsstatens kontrolmyndigheder.
(
3
)
  Antal fisk.
(
4
)
  Særlig betingelse: Op til 25 % og højst 500 individer af denne kvote må fiskes i EU-farvande i underafsnit 32 (SAL/*3D32).
(
5
)
  Antal fisk.

Summary:
Fiskerimuligheder i Østersøen (2021)
RESUMÉ AF:
Forordning (EU) 2020/1579 om fastsættelse for 2021 af fiskerimuligheder for visse fiskebestande og grupper af fiskebestande i Østersøen
HVAD ER FORMÅLET MED FORORDNINGEN?
Den fastsætter 
fiskerimulighederne
 for visse fiskebestande og grupper af fiskebestande i Østersøen for 
2021
.
 
Den indeholder de definitioner og fiskeriområder, der gælder i forbindelse med denne forordning.
 
Den ændrer desuden visse fiskerimuligheder i andre farvande, som er fastsat i forordning (EU) 
2020/123
 (se 
resumé
) vedrørende 
sperling
 og dertil knyttede bifangster
*
 i 
Det Internationale Havundersøgelsesråds (ICES)
 afsnit 3a og i 
Den Europæiske Unions
 (EU) farvande i ICES-afsnit 2a og ICES-underområde 4.
HOVEDPUNKTER
Anvendelsesområde
Forordningen gælder for EU-fiskerfartøjer, der fisker i 
Østersøen
.
 
Den gælder også for rekreativt fiskeri
*
, når dette fiskeri udtrykkeligt nævnes i forordningen.
Samlede tilladte fangstmængder
 og tildelinger
Samlede tilladte fangstmængder (TAC’er) fastsætter de maksimale mængder af de forskellige fiskearter, der kan fanges i løbet af det pågældende år.
 
De fastsatte fangstbegrænsninger følger princippet om en bæredygtig udnyttelse af de forskellige bestande, som er i overensstemmelse med 
det maksimale bæredygtige udbytte
*
 og er i overensstemmelse med den 
flerårige plan for fiskeri i Østersøen
, som blev vedtaget ved forordning (EU) 
2016/1139
.
 
De er baseret på den bedste foreliggende videnskabelige rådgivning, herunder rapporter fra 
Den Videnskabelige, Tekniske og Økonomiske Komité for Fiskeri
 under hensyntagen til biologiske og socioøkonomiske aspekter, samtidig med at der sikres en retfærdig behandling af de forskellige fiskerisektorer.
 
De er vedtaget af 
EU-medlemsstaterne
 på baggrund af et forslag fra 
Europa-Kommissionen
.
 
TAC’en for hver enkel art
 er opdelt i 
kvoter
 — en andel af den TAC, som er tildelt medlemsstaterne eller ikke-EU-lande.
 
TAC’erne fremgår af 
bilaget
 til forordningen.
Betingelser for landing af fangster og bifangster
De bestande af ikkemålarter inden for de sikre biologiske grænser omhandlet i forordning (EU) nr. 
1380/2013
 om den fælles fiskeripolitik (se 
resumé
), der opfylder betingelsen for undtagelsen fra pligten til at modregne fangster i den relevante kvote, er anført i bilaget.
Foranstaltninger til beskyttelse af fiskeri i Østersøen
Af en række årsager, især miljørelaterede, er en række fiskebestande i Østersøen særligt sårbare. Dette forekommer på et tidspunkt, hvor covid-19-pandemien har ramt fiskerisamfundene i Østersøen hårdt. 
Rådet for Den Europæiske Union
 har derfor måttet finde den rette balance mellem at tillade fiskeriaktiviteterne at fortsætte og behovet for at opnå god biologisk status for bestandene. Forordningen indeholder foranstaltninger såsom:
lukninger
 for at beskytte gydende torsk
 
lukninger
 eller 
daglige begrænsninger
 i antallet af torsk, der må beholdes, ved rekreativt fiskeri
 
forbud
 mod havørred i visse områder.
HVORNÅR GÆLDER FORORDNINGEN FRA?
Den trådte i kraft den 1. januar 2021, bortset fra ændringen til forordning (EU) 2020/123, som gælder mellem den 1. november 2020 og den 31. oktober 2021.
BAGGRUND
For yderligere oplysninger henvises til:
Østersøen: Aftale indgået om fiskerimuligheder i 2021
 (
Europa-Kommissionen
)
 
Pressemeddelelse fra kommissær Sinkevičius efter møde i Landbrugs- og Fiskerirådet
 (
Europa-Kommissionen
).
VIGTIGE BEGREBER
Bifangst:
 utilsigtet fangst af uønskede fisk og marine arter.
Rekreativt fiskeri:
 ikkekommercielt fiskeri, der udnytter havets biologiske ressourcer, for eksempel rekreation, turisme eller sport.
Maksimalt bæredygtigt udbytte:
 det største udbytte (den største fangst), som kan tages fra bestanden af en art over en ikke nærmere bestemt periode, dvs. uden af bringe dens overlevelse i fare.
HOVEDDOKUMENT
Rådets forordning (EU) 
2020/1579
 af 29. oktober 2020 om fastsættelse for 2021 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) 2020/123, for så vidt angår visse fiskerimuligheder i andre farvande (EUT L 362 af 30.10.2020, s. 3-14).
TILHØRENDE DOKUMENTER
Rådets forordning (EU) 
2020/123
 af 27. januar 2020 om fastsættelse for 2020 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 25 af 30.1.2020, s. 1-156).
Efterfølgende ændringer af forordning (EU) 2020/123 er blevet indarbejdet i grundteksten. Denne 
konsoliderede udgave
 har ingen retsvirkning.
Europa-Parlamentets og Rådets forordning (EU) 
2016/1139
 af 6. juli 2016 om en flerårig plan for torske-, silde- og brislingebestandene i Østersøen og fiskeriet, der udnytter disse bestande, om ændring af Rådets forordning (EF) nr. 2187/2005 og om ophævelse af Rådets forordning (EF) nr. 1098/2007 (EUT L 191 af 15.7.2016, s. 1-15).
Se den 
konsoliderede udgave
.
Europa-Parlamentets og Rådets forordning (EU) nr. 
1380/2013
 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22-61).
Se den 
konsoliderede udgave
.
Rådets forordning (EF) nr. 
1224/2009
 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1-50).
Se den 
konsoliderede udgave
.
seneste ajourføring 02.06.2021